*1.sz. melléklet a 20/2018. számú Képv. test. határozathoz*

***Támogatási szerződés önkormányzati közfeladat ellátására***

***Intézmény üzemeltetés***

***5. számú módosítás***

mely létrejött egyrészről **Kiskőrös Város Önkormányzata** (továbbiakban: Önkormányzat) 6200. Kiskőrös, Petőfi Sándor tér 1., képviseli: Domonyi László polgármester,

másrészről **Kőrösszolg Kiskőrösi Önkormányzat Településüzemeltetési Szolgáltató Közhasznú Nonprofit Korlátolt Felelősségű Társaság** (továbbiakban: Támogatott) 6200. Kiskőrös, Petőfi Sándor utca 108., cégjegyzékszám: 03-09-128662, adószám: 25286281-2-03, képviseli: Schäffer Tamás András ügyvezető (továbbiakban együttesen: Felek )

között az alulírott helyen és napon, az alábbi feltételek szerint:

**1. Előzmények**

A Felek 52/2015. (V.27.) sz. képviselő-testületi határozat alapján támogatási szerződést kötöttek intézmény üzemeltetés közfeladatok ellátása tárgyában, melyet a 17/2016. (II.24.), a 179/2016. (XII.14.), a 19/2017. (II.15.) és a 105/2017.(VI.14.) számú képviselő-testületi határozatok alapján módosítottak.

 A Képviselő-testület …./2018. (II.14.) számú határozata alapján a támogatási szerződés a következők szerint módosul.

**2. Módosuló rendelkezések**

2.1. A támogatási szerződés céljának meghatározása helyébe az alábbi rendelkezés lép:

*„Kiskőrös Város Önkormányzatának tulajdonában lévő, a szerződésben felsorolt közművelődési, sport, egészségügyi, szociális, muzeális intézményekben, valamint az egyéb célú önkormányzati ingatlanok általános üzemeltetési, karbantartási feladatok ellátására*

2.2. A támogatási szerződés I.1.) pontjának helyébe az alábbi rendelkezés lép:

*1.) Kiskőrös Város Önkormányzata 52/2015.(V.27.) számú, a 17/2016. (II.24.) számú,* a *179/2016. (XII.14.) számú, a 19/2017.(II.15.) számú, a 105/2017.(VI.14.) számú valamint a …/2018. (II.14.)számú határozata alapján önkormányzati kötelező és önként vállalt közfeladat ellátásának érdekében a Támogatott részére a jelen szerződés I. 2.)pontjában felsorolt közművelődési, egészségügyi, muzeális intézmények használatában lévő, valamint egyéb célú önkormányzati épületek, a hozzájuk tartozó udvar/járda általános üzemeltetési és karbantartási feladatai ellátásához, valamint az épületek közüzemi (víz, villany, gáz, fűtés, hulladékszállítás) költségek megfizetéséhez támogatást biztosít.*

2.3. A támogatási szerződés I.2.) pontjának helyébe az alábbi rendelkezés lép:

*2.) A támogatást a Támogatott az alábbi intézmények székhelyén, telephelyén, intézményegységében, illetve tagintézményében az intézmény működéséhez szükséges épületüzemeltetési és karbantartási feladatokhoz használhatja fel:*

***Petőfi Szülőház és Emlékmúzeum***

*6200 Kiskőrös, Petőfi Sándor tér 5. 2680/1 hrsz.*

*6200Kiskőrös, Szent István u. 23. 1497hrsz.*

*6200 Kiskőrös, Luther tér 1. 2677/2. hrsz.*

***Petőfi Sándor Városi Könyvtár***

*6200 Kiskőrös, Petőfi tér 4/B. 2676 hrsz.*

*6200 Kiskőrös, Petőfi Sándor út 3. 3139/2. hrsz.*

***Kiskőrösi Óvodák***

*6200 Kiskőrös, Batthyány u. 2. 3013 hrsz.*

*6200 Kiskőrös, Nyárfa u. 35. 4526 hrsz.*

*6200 Kiskőrös, Mohácsi u. 41. 3545/2. hrsz.*

*6200 Kiskőrös, Rákóczi Ferenc u. 146. 723 hrsz.*

*6200 Kiskőrös, Thököly u. 21. 3740 hrsz.*

***Polgármesteri Hivatal***

*6200 Kiskőrös, Petőfi Sándor tér 1. 3090 hrsz.*

***Egészségügyi, Gyermekjóléti és Szociális Intézmény***

*6200 Kiskőrös, Árpád u.8. 2481 hrsz.*

*6200Kiskőrös, Árpád u.6. 2481 hrsz.*

*6200 Kiskőrös, Kossuth u.6. 1525/A hrsz.*

*6200 Kiskőrös, Sárkány J. u.13. 1253. hrsz.*

***Egyéb ingatlan***

*6200. Kiskőrös, önkormányzati lakások, bérlakások*

***Központi igazgatás***

*6200 Kiskőrös, Petőfi Sándor út 108. 4360/8. hrsz.*

*6200 Kiskőrös, Árpád u.8. 2481 hrsz.*

*A 6200 Kiskőrös, Árpád u.18., 2562 hrsz-ú oktatási intézmény (kollégium) 2017. évi üzemeltetési költségeinek egy része 2018. évben esedékes, melynek megfizetése a Támogatott feladata.*

2.4. A támogatási szerződés I.3.) pontjának helyébe az alábbi rendelkezés lép:

*3.) Az Önkormányzat a Támogatott részére 2018. évben a fenti feladat ellátásához 49 663 124 Ft –azaz negyvenkilencmillióhatszázhatvanháromezer-egyszázhuszonnégy forint - összegű általános működési támogatást biztosít az 1. melléklet szerinti megosztásban, amelyet egyenlő részletekben havonta, legkésőbb minden hónap 7. napján átutalással a Támogatott rendelkezésére bocsájt.*

*Az Önkormányzat az adott évi költségvetésének elfogadásáig az előző év havi részleteinek megfelelő összegű támogatást biztosít.*

*A Támogatás összegét a Felek minden év január 20. napjáig felülvizsgálják. A Támogatott a következő évre vonatkozó támogatási igényét a tárgyév október 31. napjáig jelezni köteles az Önkormányzat felé indokolással alátámasztott igényléssel (költségtervvel, amely hosszabb időtartamra is készülhet). A negyedéves beszámolás kiértékelésekor a felek – szükség esetén – korrekciós eljárást kezdeményezhetnek.*

*A támogatási összeg csak a támogatással érintett adott év jelen szerződésben meghatározott tevékenységével kapcsolatosan számolható el. A fel nem használt támogatás összegével az Önkormányzat jogosult a soron következő támogatás összegét csökkenteni.*

*A tárgy évhez kapcsolódó kiadásokra támogatási összeg elhatárolható. A fel nem használt támogatási összeget legkésőbb tárgyévet követő március 31. napjáig a Támogatott köteles visszautalni a támogató Önkormányzat részére.*

*A támogatás mértéke nem haladhatja meg a közszolgáltatás ellátásának nettó költségét, azaz a közszolgáltatás működésével kapcsolatban felmerült költségek és az ezzel összefüggésben keletkezett bevételek különbségét, figyelembe véve a közszolgáltatás ellátásához kapcsolódó sajáttőke-rész alapján várható ésszerű profitot is.*

*A Támogatott a jogosulatlanul igénybe vett támogatás visszafizetési kötelezettségének biztosítékaként vállalja, hogy a támogatási összeg folyósítását megelőzően, a fizetési számlájára vonatkozóan, az Önkormányzat javára szóló beszedési megbízás benyújtására vonatkozó felhatalmazó nyilatkozatot tesz a pénzügyi fedezethiány miatt nem teljesíthető fizetési megbízás esetére a követelés legfeljebb harmincöt napra való sorba állítására vonatkozó rendelkezéssel együtt.*

*A támogatási összeget az önkormányzat jogosult módosítani évközben, amennyiben az ellátandó közfeladat mértéke változik, így különösen, ha csökken vagy nő az intézmények száma, csökken vagy nő a telephelyek száma, vagy jogszabály változás miatt a közfeladat nem önkormányzati feladat lesz.*

*Támogatott tevékenységek a kormányzati funkciók, államháztartási szakfeladatok és szak ágazatok osztályozási rendjéről szóló 68/2013. (XII.29.) NGM rendelet alapján akormányzati funkciók szerinti besorolása:*

|  |  |
| --- | --- |
| *O13350* | *Az önkormányzati vagyonnal való gazdálkodással kapcsolatos feladatok* |
| *O13360* | *Más szerv részére végzett pénzügyi-gazdálkodási, üzemeltetési, egyéb szolgáltatások* |
| *O61020* | *Lakóépületekkel összefüggő feladatok ellátása* |
| *O81030* | *Sportlétesítmények működtetése* |
| *O82043* | *Könyvtári állomány feltárása, megőrzése, védelme* |
| *O82091* | *Közművelődés* |
| *O86020* | *Helyi, térségi közösségi tér biztosítása, működtetése* |
| *O91140* | *Óvodai nevelés, ellátás működtetési feladatai* |

2.5. A támogatási szerződés I.4.) pontjának helyébe az alábbi rendelkezés lép:

*4.) A Támogatott a támogatási összeget jogosult különösen az alábbi feladatok ellátására fordítani az I. 2.)pontban megjelölt épületek üzemeltetésével kapcsolatosan:*

 *a) az intézmények fűtésének biztosítása,*

 *b) közüzemi szolgáltatások biztosításának megszervezése az intézmények részére,*

 *c) rovar és rágcsáló irtás,*

 *d) az intézmények takarításának biztosítása,*

 *e) az intézmények energia rendszerének karbantartásáról gondoskodni,*

 *f) ivóvíz- és szennyvíz rendszerek karbantartása,*

 *g) villamos hálózatok karbantartása,*

 *h) az épületek általános napi működéshez szükséges karbantartási feladatai,*

 *i) berendezések, tárgyi eszközök karbantartása,*

*A központi igazgatáshoz kapcsolódó épületekben Támogatott a felsorolt üzemeltetési feladatokat teljes körűen végzi.*

*A Petőfi Sándor Városi Könyvtár tekintetében a d) – i) tevékenységeket, a Petőfi Szülőház és Emlékmúzeum, a Kiskőrösi Óvodák, a Polgármesteri Hivatal, az Egészségügyi, Gyermekjóléti és Szociális Intézmény épületei tekintetében, valamint az egyéb ingatlanokban az e) – i) üzemeltetési feladatokat látja el.*

*A Kiskőrös, Árpád u.18., 2562 hrsz-ú oktatási intézmény (kollégium) üzemeltetési feladatokat 2017. december 31. napjáig látja el.*

2.6. A támogatási szerződés I.7.) pontjának helyébe az alábbi rendelkezés lép:

 *7.) A Támogatott vállalja, hogy a működtetési feladatokat az intézmény napi működésének ideje alatt biztosítja, ezen időszakon kívül- ideértve a munka és ünnepnapokat is, gondoskodik az általános működtetési feladatokról. Az előre bejelentett rendezvények esetén kérésre portaszolgálatot, vagy a jelen szerződésben meghatározott mértéken felül takarítást biztosít. Amennyiben ezen a napi működési időn kívül eső szolgáltatások nem haladják meg havi átlagban a teljes szolgáltatási idő és takarítási terület 5 %-át – az adott intézményre vetítve-, akkor erre többlet támogatásra nem jogosult. A jelen szerződésben meghatározott feladatok ellátásán felül a Támogatott külön szerződést köt az Önkormányzattal.*

*A jelen szerződésben meghatározott intézményekben évente kétszer nagytakarítást kell végezni. A nagytakarítás magába foglalja a teljes szőnyegtisztítási, ablaktisztítási, és textíliák (pl.: függöny) szükség szerinti mosatási feladatait.*

*A jelen szerződésben foglalt takarítási közfeladat magában foglalja, hogy takarításhoz szükséges eszközöket a Támogatottnak kell biztosítani- ideértve a szükséges védőfelszereléseket, takarító eszközöket és takarító szereket.*

2.7. A támogatási szerződés I.14.) pontja törlésre kerül

2.8. A támogatási szerződés III.2.) pontjának helyébe az alábbi rendelkezés lép:

*2.) A Támogatott a támogatásból 200 000 Ft-ot meghaladó értékű szolgáltatás vagy áru beszerzése esetén szerződést csak írásban köthet (Ávr. 76.§ (2) bek.).*

2.9. A támogatási szerződés III.10.) pontjának helyébe az alábbi rendelkezés lép:

10.*) Az elszámolás elfogadásának dokumentálása az alábbi szövegezésű záradék dátumozásával, és annak aláírásával történik meg a Pénzügyi Osztályvezető, valamint a Stratégiai és Városüzemeltetési Osztályvezető által: „Az elszámolásban leírtakat a hivatkozott szerződés szerint értékeltem és ellenőriztem. Az elszámolás számszaki adatokkal, szöveges indokolásokkal, megfelelő számviteli bizonylatokkal és egyéb dokumentumokkal alátámasztott, melyből látható, hogy a közpénz közfeladat ellátására került felhasználásra. A teljesítést elfogadásra javaslom.”*

*A teljesítést a Kiskőrös Város Önkormányzata nevében a Polgármester igazolja le, az elszámolásról a Polgármester a soron következő Képviselő-testületi ülésen tájékoztatja a Képviselő-testületet.*

2.10. A támogatási szerződés 1. mellékletének helyébe jelen szerződés melléklete lép.

A felek egyebekben a szerződést nem módosítják, annak rendelkezései hatályukban fennállnak. A szerződésmódosítás hatályba lépésének időpontja 2018. március 1. napja.

Szerződő Felek jelen módosítást, mint akaratukkal mindenben megegyezőt elolvasás és közös értelmezés után jóváhagyólag közösen aláírták.

Kiskőrös, 2018. február …

 Domonyi László Schäffer Tamás András

 Polgármester Ügyvezető

 Támogató Támogatott

ellenjegyezte:

 ……………………………

 Dr. Turán Csaba

 Jegyző

Pénzügyileg ellenjegyzem:

Kiskőrös, 2018. február…

…………………………

 Szlanka Pálné

 Pénzügyi osztályvezető

melléklet: Támogatási ütemterv

